Santa Katalina zubia

Santa Katalina zubia Donostia hiriko Erdialdean dagoen zubi bat da. Urumea ibaia zeharkatuz Askatasunaren etorbidea eta Mirakruz kalea lotzen ditu. Urumea ibaia zeharkatzen duten lehenbiziko sei zubietatik bigarrena da Santa Katalina (beste lauak Zurriola zubia, Maria Kristina zubia, Mundaitz zubia, Agirre Lehendakaria zubia eta Errealaren zubia dira). Historia Antzinako egurrezko Santa Katalina zubiaren lehen aipamenak XIV. mendekoak dira; garai hartan hirigunean Urumea zeharkatzen zuen zubi bakarra zen, eta XIX. mendera arte honela jarraitu zuen. 1872an, gaur egungo zubi neoklasikoa inauguratu zuten, Antonio Kortazar arkitektoaren zuzendaritzapean, eta 1874an egurrezko zubia ("Zubi-zarra" izenez ezaguna) eraitsi zuten. 2014ko otsailaren 2ko enbataren ondorioz, kalte handiak izan ziren zubian. Egitura Lau arku beheratu ditu eta harlanduzko lana da. Mutrikuko harri argiekin eta Ereñoko kareharri gorriekin eginda dago. Erreferentziak Kanpo estekak Santa Katalina zubia Euskadiko Turismo Bulegoaren webgunean